TEHTÄVÄ UUDEN OPETUSSUUNNITELMAN POHJALTA

**YMPÄRISTÖKASVATUS**

Taulumäen päiväkodin Esikot (5-6 v.), kevät 2015

**Suunnitelma ja toteutus:**

Kevätkalenteri

* kevään etenemisen seuraaminen, havaintojen tekeminen ja kirjaaminen.
* havaintojen muuttaminen kuvalliseen muotoon ryhmätilan isolle seinälle.

Ympäristökasvatuksen lisäksi laaja-alaisen osaamisen osa-alueista projektissa huomioitiin osallistaminen ja vaikuttaminen, vuorovaikutus ja ilmaisu, ajattelu ja oppimaan oppiminen sekä kestävä elämäntapa.

Lapsia houkuteltiin tekemään havaintoja ympäristössä ja kertomaan havainnoista muulle ryhmälle. Taululle askarreltu maisema auttoi tekemään vertailua. Vanhempia pyydettiin mukaan havainnoimaan yhdessä lasten kanssa kotona. Havainnoista keskusteltiin erityisesti aamukokoontumisella, mutta myös muissa luontevissa tilanteissa.

Suurimman huomion kevään aikana saivat linnut. Harakkapariskunta rakensi pesää päiväkodin viereiseen pensaaseen ja silkkiuikkupariskunta lahdenpoukamaan. Lokkisaarella oli pesiä vaikka millä mitalla. Kaikkia näitä pystyimme seuraamaan eskarin ikkunasta! Teimme myös retkiä lähiympäristöön.

Lapset tekivät myös kokeen, jossa katsottiin tuleeko harakka hakemaan tarjolle laitettuja kiiltäviä esineitä ja pesänrakennustarpeita. Ikkunasta tarkkailtiin tilannetta pareittain 5 min. ”vahtivuoroissa”.

Käytimme apuna mm. seuraavia materiaaleja:

* Luonnon kevätkalenteri –juliste, (Waasan näkkileipämainos)
* lasten piirustukset
* kiikarit
* kuvia taululle etsittiin mm. Papunetistä
* Kirjat: Linnut äänessä, Tammi

Kotimaan luonto-opas, WSOY

Kevätjuhlaa varten päätimme muuttaa kevätkalenterimme vielä eri muotoon. Koostimme klassisesta musiikista kappaleen, johon lasten kanssa teimme koreografian havaintomme huomioiden. Esityksessä olivat mukana kaikki ryhmän lapset eri rooleissa.

Musiikissa oli otteita seuraavista kappaleista:

Grieg: Aamutunnelmia

-aurinko nousee

-lumi sulaa

-muuttolintuja saapuu, etsivät pesäpaikkaa

-karhut heräävät talviunilta

Tsaikovski: Makeishaltijattaren tanssi

-kevätkeijut käyvät herättelemässä kukkia ja puita

-puihin kasvaa hiirenkorvat

Tsaikovski: Kukkaisvalssi

-kukat heräävät, kasvavat ja alkavat tanssia yhdessä kevätkeijujen kanssa

Rimski-Korsakov: Kimalaisen lento

-kimalaiset pörräävät kukkien ympärillä, keijut menevät piiloon

Merikanto: Kesäillan idylli

-lapsia tulee onkimaan laiturille

-lapsia tulee keräämään kukkia

**Arviointia:**

Aihe oli läheinen lapsille, jokainen kiinnostui kevätkalenterista omalla tavallaan. Kirjaaminen innosti lapsia tekemään havaintoja. Lapsi koki, että hänen asiansa on tärkeä! Asioiden kirjaaminen vaatii opettelua. Aikuisten sitoutuneisuus vaihteli. Opittiin kunnioittamaan luontoa, lintuja ei saa hätistellä ja matoja tahallaan talloa. Roskia ei heitellä ympäriinsä vaan viedään roskikseen. Lasten piirustustaidot kehittyivät. Lintukirjan käyttö kehitti lukujonotaitoja ja yksi lapsi oppi sen avulla lukemaan. Kevätkalenteri koettiin niin hyväksi toimintamalliksi, että se jää elämään tulevaksi lukuvuodeksi vuodenaikakalenterina.